સ્વામિનારાયણ સંપ્રદાયમાં નંદ સંતોની પરંપરાને સર્વોપરી માનવામાં આવે છે. સ્વયં ભગવાન સ્વામિનારાયણે નંદ સંતોને દીક્ષા આપી હતી. તેમાંના એક એટલે ગુણાતીતાનંદ સ્વામી. બીમાર હોય તેની સેવા-સુશ્રૂષા કરીને નિરોગી બનાવવા એ તેમનું કર્મ હતું અને તેમનો મંત્ર એક જ હતો સ્વામિનારાયણ. તેમનો સંકલ્પ હતો કે પાંદડે પાંદડે સ્વામિનારાયણ નામ ગુંજવું જોઈએ. જે સંકલ્પને પૂરો કરવાનું પ્રમુખસ્વામીએ હાથમાં લીધું. પ્રમુખસ્વામીએ ગુજરાત બહાર પણ સારા સમાજના નિમાર્ણમાં હેતુથી સ્વામિનારાયણ સંપ્રદાયનો વ્યાપ વધારવાની શરૂઆત કરી દીધી.